രണ്ട് ഡോസ് വാക്സിന് എടുത്തവര്ക്ക് അന്തര്സംസ്ഥാന യാത്രയ്ക്ക് ആര് ടി പി സി ആര് സെര്ടിഫികെറ്റ് നിര്ബന്ധമാക്കരുതെന്ന് കേന്ദ്ര സര്കാര് ന്യൂഡെല്ഹി: www.kasargodvartha.com 12.08.2021 രണ്ട് വാക്സിനുകളും എടുത്തവര്ക്ക് അന്തര്സംസ്ഥാന യാത്രചെയ്യാന് ആര്ടിപിസിആര് സെര്ടിഫികെറ്റ് നിര്ബന്ധമാക്കരുതെന്ന് കേന്ദ്ര സര്കാര്. കേന്ദ്ര ടൂറിസം മന്ത്രാലയമാണ് ഇതുസംബന്ധിച്ച് എല്ലാ സംസ്ഥാനങ്ങള്ക്കും നിര്ദേശം നല്കിയത്. സംസ്ഥാനങ്ങളും കേന്ദ്ര ഭരണ പ്രദേശങ്ങളും യാത്രയുടെ കാര്യത്തില് ഒരു ഏകീകൃത പ്രോടോകോള് സ്വീകരക്കണമെന്നും മന്ത്രാലയം നിര്ദേശം നല്കി.നിലവില് ചില സംസ്ഥാനങ്ങള് രണ്ട് ഡോസ് വാക്സീന് എടുത്തവരെയും ആര്ടിപിസിആര് നെഗറ്റീവ് സെര്ടിഫികെറ്റ് ഇല്ലാതെ തന്നെ പ്രവേശിക്കാന് അനുവദിക്കുന്നുണ്ട്. എന്നാല് പശ്ചിമബംഗാള് മുംബൈ, പൂനെ, ചെന്നൈ എന്നിവിടങ്ങളില് നിന്നുള്ള യാത്രക്കാര്ക്ക്, കര്ണാടക, ഗോവ, ഛത്തീസ്ഗഡ് തുടങ്ങിയ സംസ്ഥാനങ്ങള് രണ്ട് ഡോസ് വാക്സീന് എടുത്തവരായാലും ആര്ടിപിസിആര് നെഗറ്റീവ് സെര്ടിഫികെറ്റ് നിര്ബന്ധമാക്കിയിരിക്കുകയാണ്. ഈ സാഹചര്യത്തിലാണ് കേന്ദ്രത്തിന്റെ നിര്ദേശം. കേരളത്തില് കോവിഡ് കേസുകള് കൂടുന്ന സാഹചര്യത്തില് കര്ണാടകത്തിന് പുറമേ തമിഴ്നാട്ടിലും കോവിഡ് നെഗറ്റീവ് സെര്ടിഫികെറ്റ് നിര്ബന്ധമാക്കിയിരിക്കുകയാണ്. രണ്ട് ഡോസ് വാക്സീനെടുത്തവര്ക്കും കര്ണാടകയിലെത്താന് ആര്ടിപിസിആര് നെഗറ്റീവ് സെര്ടിഫികെറ്റ് വേണം. ഇത്തരമൊരു സാഹചര്യത്തില് കേന്ദ്ര നിര്ദേശം യാത്രക്കാര്ക്ക് വലിയ ആശ്വാസമായിരിക്കും.